b'\n_START_ARTICLE_\nMotocikel\n_START_PARAGRAPH_\nMotocikel je izraz za vozilo na dveh ali tudi treh kolesih._NEWLINE_Motocikli so razli\xc4\x8dnih oblik in velikosti ter mo\xc4\x8di, design pa je odvisen ve\xc4\x8dinoma od namena uporabe, npr. cestno hitrostno dirkanje, dolga potovanja, dnevne vo\xc5\xbenje zunaj naselij, hitro dnevno premikanje v prometnih zama\xc5\xa1kih v mestih, vo\xc5\xbenja in premagovanje ovir zunaj cest, in podobno. V marsikaterem delu sveta so motocikli med najcenej\xc5\xa1imi in najpogostej\xc5\xa1imi oblikami motoriziranega transporta.\n_START_SECTION_\nProizvajalci in vrste motociklov\n_START_PARAGRAPH_\nJaponska: Honda, Kawasaki, Suzuki, Yamaha_NEWLINE_Amerika: Buell, Harley-Davidson_NEWLINE_Indija: Bajaj, Hero Honda_NEWLINE_Evropa: Aprilia, BMW, Ducati, KTM, Moto Guzzi, MV Agusta, Piaggio, Triumph_NEWLINE_Najbolj prodajani motocikel vseh \xc4\x8dasov je Honda Super Cub, ki so ga prodali v ve\xc4\x8d kot 60 milijonih kosov, in je po 50-letih \xc5\xa1e vedno v serijski proizvodnji. Prvi\xc4\x8d so jo predstavili leta 1958 na Japonskem .\n_START_SECTION_\nKategorizacija motornih koles\n_START_PARAGRAPH_\nKategorija L1: Mopedi (kolesa z motorjem) - dvokolesna motorna vozila (brez stranske prikolice), katerih najve\xc4\x8dja konstrukcijsko dolo\xc4\x8dena hitrostjo ne presega 45 km/h in katerih delovna prostornina motorja z notranjim zgorevanjem ne presega 50 cm\xc2\xb3 oziroma trajna nazivna mo\xc4\x8d njihovega elektromotorja ne presega 4 kW._NEWLINE_Kategorija L2: Mopedi (kolesa z motorjem) - trikolesna motorna vozila (s stransko prikolico), katerih najve\xc4\x8dja konstrukcijsko dolo\xc4\x8dena hitrostjo ne presega 45 km/h in katerih delovna prostornina motorja z notranjim zgorevanjem ne presega 50 cm3, najve\xc4\x8dja nazivna mo\xc4\x8d drugih motorjev z notranjim zgorevanjem ne presega 4 kW oziroma najve\xc4\x8dja trajna nazivna mo\xc4\x8d njihovega elektromotorja ne presega 4 kW._NEWLINE_Kategorija L3: Motorna kolesa - dvokolesna motorna vozila (brez stranske prikolice) z najve\xc4\x8djo konstrukcijsko dolo\xc4\x8deno hitrostjo ve\xc4\x8djo od 45 km/h in/ali katerih delovna prostornina motorja, \xc4\x8de je to motor z notranjim zgorevanjem, presega 50 cm\xc2\xb3._NEWLINE_Kategorija L4: Motorna kolesa - trikolesna motorna vozila (s stransko prikolico) z najve\xc4\x8djo konstrukcijsko dolo\xc4\x8deno hitrostjo ve\xc4\x8djo od 45 km/h in/ali katerih delovna prostornina motorja, \xc4\x8de je to motor.'